Document ID: 31994R2678

ΚΑΝΟΝΙΣΜΟΣ (ΕΚ) αριθ. 2678/94 ΤΗΣ ΕΠΙΤΡΟΠΗΣ της 3ης Νοεμβρίου 1994 για τροποποίηση του κανονισμού (ΕΟΚ) αριθ. 2427/93 όσον αφορά το κοινοτικό ταμείο έρευνας και ενημέρωσης στον τομέα του καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα του καπνού (1), και ιδίως το άρθρο 13,
Εκτιμώντας:
ότι ο κανονισμός (ΕΟΚ) αριθ. 2427/93 της Επιτροπής (2) θεσπίζει τις λεπτομέρειες εφαρμογής του κανονισμού (ΕΟΚ) αριθ. 2075/92 όσον αφορά το κοινοτικό ταμείο έρευνας και ενημέρωσης στον τομέα του καπνού- ότι, για να υπάρξει διασφάλιση της χρηματοδότησης αυτού του ταμείου, πρέπει να προβλεφθεί ότι η κράτηση επί της πριμοδότησης πραγματοποιείται από τα κράτη μέλη κατά την πληρωμή των προκαταβολών επί των πριμοδοτήσεων ή κατά την απόδοση αυτών στις επιχειρήσεις της πρώτης μεταποίησης-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 10 παράγραφος 2 του κανονισμού (ΕΟΚ) αριθ. 2427/93 αντικαθίσταται από το ακόλουθο κείμενο:
"2. Η κράτηση πραγματοποιείται από τα κράτη μέλη κατά την καταβολή της πριμοδότησης, σύμφωνα με τις διατάξεις του κανονισμού (ΕΟΚ) αριθ. 3478/92 της Επιτροπής(3)(). Τα κράτη μέλη καταβάλλουν την κράτηση αυτή υπέρ του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ).
."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1994.

Labels: 3
15
17
6